OpenLLM-France/wikimedia huggingface dataset:
# Wang Yuanqi

Wang Yuanqi (en xinès: 王原祁; en pinyin: Wáng Yuánqí) també conegut com a Maojing i Lu Tai, fou un pintor de la dinastia Qing. Va néixer l'any 1642 a Taicang província de Jiangsu i va morir el 1715. Era net de Wang Shimin. Va ser funcionari de l'administració imperial (amb el grau jinzhi).
Va ser un pintor paisatgista inspirat en Huang Gongwang fet que és evident en la utilització de pigments ocres. Va ser un dels membres del col·lectiu conegut en la història de l'art, com Els Quatre Wang juntament amb Wang Shimin, Wang Jian i Wang Hui. Aquest grup de pintors-lletrats estaven relacionats per lligams de parentiu o per relacions mestre-alumne. Entre les seves pintures destaquen: “Riu amb boira i muntanyes. Vuit estudis de paisatge i Paisatge d'Estiu. Es troben obres seves a l'Acadèmia d'Art de Honolulu, a l'Institut d'Art de Xicago, al Museu de Belles Arts de Boston, al Museu d'Art de Cleveland, al Museu d'Art de Hong Kong, al Museu Guimet de París, al Museu del Palau de Pequín, al Museu Nacional del Palau de Taipei i al Museu de Xangai.

## Bibliografia

* Wang Yuanqi and the orthodoxy of self-reflection in Early Qing Landscape painting de Shen Wang. Dissertation. 2010. ProQuest. Paper AAI3448915.
* Cultivated Landscapes: Chinese Paintings from the Collection of Marie-Hélène and Guy Weill de Maxwell K. Hearn. Met Publications. Pàg. 107
* The Art Book of Chinese Paintings, Editorial Long River Press.
* Dictionnaire des peintres, sculpteurs, dessinateurs et graveurs (Dictionnaire Bénézit) d'Emmanuel Bénézit. ISBN 2700030249

## Referències i enllaços externs

* http://www.chinaonlinemuseum.com/painting-wang-yuanqi.php
* http://www.metmuseum.org/toah/works-of-art/1977.80
* http://arts.cultural-china.com/en/77Arts7005.html Arxivat 2016-03-03 a Wayback Machine.
* http://www1.chinaculture.org/library/2008-01/14/content_39689.htm Arxivat 2016-03-03 a Wayback Machine.
# Wang Zhen (atleta)

Wang Zhen (Heilongjiang, 24 d'agost de 1991) és un atleta xinès especialitzat en marxa atlètica.
Als Jocs Olímpics de Londres 2012, va aconseguir la medalla de bronze en la distància de 20 km marxa, quedant a 28 segons del segon classificat, el guatemalenc Erick Barrondo.
Té dues medalles de plata en Campionats del Món. La primera a Daegu 2011 i la segona en Pequín 2015. En el Campionat Mundial d'Atletisme de 2011 va obtenir inicialment el 3º lloc, però els atletes russos Valeri Borchin, guanyador de la prova, i Vladimir Kanaikin, segon, van ser desqualificats el 24 de març de 2016 pel TAS acusats de dopatge. La IAAF va anunciar que les medalles serien redistribuïdes en totes les competicions sota el seu control pel que la resta d'atletes van guanyar dos llocs i Wang Zhen va passar del lloc 4º al 2º.
El 12 de maig de 2012 es va proclamar campió en la Copa del Món de Marxa Atlètica celebrada a la ciutat russa de Saransk. De nou, el 7 de maig de 2016 es va alçar amb l'or en la Copa del Món, cridada ara Campionat del Món de Marxa Atlètica per Equips.
El seu entrenador és Sandro Damilano.

## Marques personals

Millors marques personals :
| Distància | Temps | Lloc | Data |
| 10.000 m. | 38:30.38 | Tianjin, R.P. de la Xina | 16 de setembre de 2012 |
| 10 km. | 37:44 | Pequín, R.P. de la Xina | 10 de setembre de 2010 |
| 20 km. | 1h:17:36 | Taicang, R.P. de la Xina | 30 de març de 2012 |
| 35 km. | 2h:31:29 | Latina, Itàlia | 29 de gener de 2012 |
| 50 km. | 3h:53:00 | Jinan, R.P. de la Xina | 26 d'octubre de 2009 |

## Referències

* ↑ Sports-Reference. «Wang Zhen» (en anglès). Arxivat de l'original el 2012-08-14. [Consulta: 30 juliol 2015].
* ↑ Sports-Reference. «Athletics at the 2012 London Summer Games: Men's 20 kilometres Walk» (en anglès). Arxivat de l'original el 2012-08-14. [Consulta: 30 juliol 2015].
* 1 2 COI. «London 2012 > Athletics > 20 km walk men -View Results» (en anglès). [Consulta: 30 juliol 2015].
* 1 2 IAAF. «The XXX Olympic Games > 20 Kilometres Race Walk - men» (en anglès). [Consulta: 30 juliol 2015].
* 1 2 IAAF. «13th IAAF World Championships in Athletics > 20 Kilometres Race Walk - men» (en anglès). [Consulta: 19 agost 2014].
* 1 2 IAAF. «15th IAAF World Championships > 20 Kilometres Race Walk - men» (en anglès). [Consulta: 23 agost 2015].
* 1 2 IAAF. «IAAF World Race Walking Cup 2012 > 20 Kilometres Race Walk - men» (en anglès). [Consulta: 11 setembre 2014].
* 1 2 IAAF. «20 Kilometres Race Walk men - IAAF World Race Walking Team Championships» (en anglès). [Consulta: 7 maig 2016].
* ↑ «El TAS despulla a l'atletisme rus de deu medalles olímpiques i mundials». [Consulta: 24 març 2016].
* ↑ «IAAF statement concerning CAS decisions: six Russian athletes». [Consulta: 24 març 2016].
* ↑ IAAF. «Wang Zhen - Athlete profile» (en anglès). [Consulta: 30 juliol 2015].
* ↑ IAAF. «Wang Zhen - Personal Bests» (en anglès). [Consulta: 30 juliol 2015].

## Enllaços externs

* Perfil IAAF - Wang Zhen.
# Wang Yuan (pintor)

Wang Yuan (xinès simplificat: 王渊; xinès tradicional: 王淵; pinyin: Wáng Yuān), conegut també com a Ruoshui i Danxuan. Fou un pintor xinès del segle xiv que va viure sota la dinastia Yuan. No es coneixen les dates del seu naixement ni de la seva mort. Era originari de Qian Tang, actualment Hangzhou, província de Zhejiang.
Va ser un pintor paisatgista inspirat en Guo Xi mentre que per a pintar flors i ocells ho feia en Huang Quan mentre que per a les figures humanes estava influït en Tang Ren. També pintava bambús i flors de prunera. En les seves obres era minuciós amb un estil elegant. Es va formar amb Zhao Mengfu. Entre les seves pintures destaquen: Ocells jugant en un estany, Les cent flors, Ocellet en una branca, Magnòlia, Es troben pintures seves al Metropolitan Museum of Art de Nova York, al Museu de Belles Arts de Boston, al Museu Nacional del Palau de Taipei, al Museu Nezu de Tòquio, al Museu del Palau de Pequín i el Museu de Xangai.

## Bibliografia

* The Art Book of Chinese Paintings. Editorial Long River Press.
* Dictionnaire des peintres, sculpteurs, dessinateurs et graveurs (Dictionnaire Bénézit) d'Emmanuel Bénézit. ISBN 2700030249.

## Referències i enllaços externs

* http://arts.cultural-china.com/en/77Arts6752.html Arxivat 2016-03-03 a Wayback Machine.
* http://www.china-on-site.com/pages/painter/1024.php Arxivat 2014-12-23 a Wayback Machine.
* http://www.smithsonianmag.com/arts-culture/scholars-detective-work-uncovers-masterpiece-freer-gallery-180951442/?no-ist
# Xie Daoyun

Xie Daoyun (en xinès tradicional: 謝道韞; en xinès simplificat: 谢道韫; en pinyin: Xiè Dàoyùn) (Henan, 340-399) fou una filòsofa, poetessa, escriptora, acadèmica, cal·lígrafa i oradora xinesa de la dinastia Jin influenciada pel taoisme i el confucianisme. Nascuda a Henan en el si d'una distingida família pertanyent a la noblesa i un dels pilars de defensa de la dinastia Jin. Filla de Xie Yi, qui fou un general que pertanyia a un dels grups d'immigrants del nord que van entrar a la Xina durant el període de desunió després de l'esfondrament de la dinastia Han, i de mare desconeguda. Malgrat no saber-se res de la mare, es coneix que aquesta donà a llum a cinc altres fills a més de Xie Daoyun.
Es coneix també que el seu oncle Xie An passava força temps amb les seves nebodes i nebots i els realitzà una prova sobre literatura i filosofia en la qual la jove Xie Daoyun superà en nota als seus germans i cosins. Posteriorment Xie Daoyun defensaria al seu oncle contra les crítiques de Huen Xuan.
Es casà amb Wang Ningzhi, fill d'un famós cal·lígrafa, amb qui tingué diversos fills. Xie Daoyun i els seus fills van acompanyar Wang Ningzhi a Jingzhou, quan aquest es va convertir en inspector regional. Quan Sun En inicià una rebel·lió, prometé intervenció divina, però com que no va succeir, ell i els seus fills foren assassinats pels rebels. Xie Daoyun i les seves criades varen anar a conèixer els rebels i es diu que en va matar diversos abans de ser presa com a presonera. Quan el líder rebel Sun En va planejar matar el seu net, li digué que la matés a ella primer. Després d'això, va posar fi a la vida del noi. Xie Daoyun va tornar a Shaoxing on passà la resta dels dies a la casa Wang.
Hi ha diversos escrits que parlen de Xie Daoyun significativament així com en el Llibre de Jin on es recull la seva biografia. Aquest llibre afirma que Xie Daoyun fou bastant popular entre els seus contemporanis, considerada com a símbol de talent femení durant el seu temps i dinasties posteriors. El Sanzijing també explica la seva història i hi ha una composició musical de la dinastia Ming sobre les trobades de Xie Daoyun i el seu oncle Xie An.

## Referències

* ↑ Biographical Dictionary of Chinese Women: Antiquity Through Sui, 1600 B.C.E.-618 C.E. (en anglès). M.E. Sharpe, 1998. ISBN 9780765641823.
* ↑ Berg, Daria. Women and the Literary World in Early Modern China, 1580-1700 (en anglès). Routledge, 2013-07-24. ISBN 9781136290213.
* ↑ «Xie Daoyun: A Talented Woman in the Jin Dynasty - All China Women's Federation». Arxivat de l'original el 2018-11-28. [Consulta: 27 novembre 2018].
* ↑ Notable Women of China (en anglès). M.E. Sharpe. ISBN 9780765619297.
* ↑ Hong Lee i Stefanowsky. Biographical dictionary, p. 360.
* ↑ Hong Lee i Stefanowsky. Biographical dictionary, p. 361.
* ↑ Hong Lee i Stefanowsky. Biographical dictionary, p. 363.
# West Plains

West Plains és una població dels Estats Units a l'estat de Missouri. Segons el cens del 2000 tenia 10.866 habitants.

## Demografia

Segons el cens del 2000, West Plains tenia 10.866 habitants, 4.518 habitatges, i 2.909 famílies. La densitat de població era de 339,4 habitants per km².
Dels 4.518 habitatges en un 31,1% hi vivien nens de menys de 18 anys, en un 48,6% hi vivien parelles casades, en un 12,8% dones solteres, i en un 35,6% no eren unitats familiars. En el 32,1% dels habitatges hi vivien persones soles el 16,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,87.
Per edats la població es repartia de la següent manera: un 24,8% tenia menys de 18 anys, un 8,7% entre 18 i 24, un 25,6% entre 25 i 44, un 19,6% de 45 a 60 i un 21,2% 65 anys o més.
L'edat mediana era de 38 anys. Per cada 100 dones de 18 o més anys hi havia 77 homes.
La renda mediana per habitatge era de 24.122 $ i la renda mediana per família de 30.369 $. Els homes tenien una renda mediana de 24.705 $ mentre que les dones 17.312 $. La renda per capita de la població era de 15.019 $. Entorn del 15,1% de les famílies i el 19% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Plains». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- West Plains». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Véronique Genest

Véronique Genest (Meaux, França, 26 de juny de 1956) és una actriu francesa coneguda principalment pel seu paper de la comissària Julie Lescaut a la sèrie que porta el seu nom, Julie Lescaut, produïda per TF1.

## Filmografia
### Cinema

| 1980: The Lady Banker 1982: Guy de Maupassant: Fanny 1982: Légitime violence: Lucie Kasler 1983: Il quartetto Basileus: Sophia 1983: J'ai épousé une ombre: Patricia Meyrand 1983: Debout les crabes, la mer monte !: Marthe 1984: Tango 1985: La Baston: Denise Levasseur 1985: Ça n'arrive qu'à moi: Prudence 1986: Suivez mon regard: Une fille délurée | 1986: Triple sec (curtmetratge) 1986: Chère canaille: Frédérique Henriot 1987: Association Of Wrongdoers: Monique Lemercier 1987: Strike (curtmetratge) 1989: Un père et passe: Marianne 1990: Le grand ruban: Sylvie 1991: On peut toujours rêver: La prostituta melòmana 1991: Les Secrets professionnels du Dr. Apfelglück: Micheline 1992: Et demain ... Hollywood !: Marie Bluchet 1997: Droit dans le mur: Myriam |

### Televisió

| 1981: Nana (minisèrie): Nana 1983: Le ambizioni sbagliate (telefilm): Andreina 1983: Péchés originaux (minisèrie): Lydie 1984: Emportez-la avec vous (telefilm): Myriam 1986-1991: Série noire (sèrie de televisió): Marlène/Lucien 1988: Sueurs froides (sèrie de televisió): Valérie Vétheuil 1989: Une femme tranquille (telefilm): Véronique 1989: L'Été de tous les chagrins (telefilm): Ginette 1989: Les Sirènes de minuit (telefilm): Maud 1989: David Lansky (sèrie de televisió): Yasmine Sublet 1989: Une table pour six (telefilm): Corinne 1990: V comme vengeance (sèrie de televisió): Corinne 1990: Mit den Clowns kamen die Tränen (minisèrie): Francine Renaud 1992: Ma tu mi vuoi bene? (telefilm): Livia | 1992: Secret de famille (minisèrie): Marthe 1992-2013: Julie Lescaut (sèrie de televisió): Comissària Julie Lescaut 1996: Sixième classique (telefilm): Simone 1998: Un amour de cousine (telefilm): Lucille 2000: On n'est pas là pour s'aimer (telefilm): Frédérique Letheil 2003: Une femme si parfaite (telefilm): Anne Joubert 2006: Un transat pour huit (telefilm): Florence 2007: La Dame d'Izieu (minisèrie): Sabine Zlatin 2011: Merci patron! (telefilm): Hélène Scoffie 2014: La Disparue du Pyla (telefilm): Carole Castel 2015: Nos chers voisins: Madame Lannet 2016: La Bonne Dame de Nancy de Denis Malleval': Simone Weber15 2019: Camping Paradis (sèrie de televisió): Martine |

## Referències

* ↑ à 00h00, Par Aude Dassonville Le 15 octobre 2003. «Véronique Genest s'est choisi un rôle de femme parfaite» (en francès), 14-10-2003. [Consulta: 3 febrer 2024].
* ↑ «Véronique Genest - Paris Match» (en francès). Paris Match. [Consulta: 8 abril 2021].
* ↑ «Véronique Genest» (en anglès). IMDb.
# White Mountains (Califòrnia)

Les Muntanyes Blanques de Califòrnia, en anglès: White Mountains, California situada en els estats dels Estats Units de Califòrnia i de Nevada, són una serralada de bloc de falla triangular encarada a la Sierra Nevada al llarg de l'Owens Valley superior. Fan unes 60 milles (97 km) de llargada formant un altiplà d'unes 20 milles (32 km) d'amplada. La punta sud és prop de Big Pine, Califòrnia on el Westgard Pass i la Deep Springs Valley la separen de les Inyo Mountains. La Vall Fish Lake es troba a la part est de la serralada; la part sud de la serralada forma una vall.

## Ecologia

Les White Mountains, com altres serralades de la província Basin and Range, són àrides, però els pendents més alts, entre els 900 i els 11.500 peus (2.800 a 3.500 m), tenen vegetació de boscos subalpins amb el Great Basin Bristlecone Pine (Pinus longaeva) en sòls permeables de dolomita i amb Limber pine (Pinus flexilis en sòls rocosos menys permeables. A menor altitud hi ha Piñon pine i Utah juniper. Entre aquestes bandes de pins hi ha arbusts de Mountain-mahogany. S'hi troben diverses subespècies de sagebrush.
Un espècimen de Pinus longaeva a la part sud de la serralada és l'arbre viu més vell del món amb 5.063 anys. Els pinyons del Piñon pine eren recollits per a ser consumits durant l'hivern pels amerindis Paiute els descendents dels quals encara viuen en les valls adjacents.
Altres coníferes, en menors quantitats, de les White Mountains són Lodgepole pine, Jeffrey pine, Ponderosa pine, Sierra juniper i Quaking aspen. Entre els endemismes de les White Mountains hi ha la planta Horkelia hispidula.
La fauna inclou Bighorn Sheep, mule deer, marmotes i feral horses.

## Geografia

El cim més alt de la serralada és el White Mountain Peak, que amb 4.344 m és el tercer més alt de Califòrnia. Tota aquesta serralada és dins del Inyo National Forest.

## Referències

* ↑ «Oldlist». Rocky Mountain Tree Ring Research. [Consulta: 8 gener 2013].

## Enllaços externs

* Peakbagger info about the range
* White Mountain Peak climbing info
* WikiVoyage
# Yan Yuan

Yan Yuan (en xinès 颜元; pinyin Yán Yuán; Wade–Giles Yen Yuan) també anomenat Xizhai (en xinès 习斋; pinyin Xízhāi; Wade–Giles Hsi-chai) (Zhili -actual Hubei- Xina, 27 d'abril de 1635 - 30 de setembre de 1704) va ser un erudit xinès, escriptor, historiador, filòsof i pedagog de la dinastia Qing, fundador de 'L'escola confucianista pràctica i empírica' (shixue).

## Biografia

El seu pare va ingressar a l'exèrcit manxú quan Yuan només tenia tres anys, i no va tornar a casa mai més. Yuan va ser adoptat pel seu avi.
Estudià per passar els exàmens imperials i entrar als serveis civils, però després de diverses proves ho va deixar i va estudiar de forma lliure pel seu compte. Va formar-se en temes de ciència militar, medicina i filosofia, i va insistir en la rigorosa observança dels rituals clàssics amb seguiment de l'escola tradicional de Zhu Xi i l'estudi del Xingli daquan (recull d'obres dels filòsofs del segle xv, partidaris de la natura humana i de l'ordre natural

## Pensament i obra

Yuan va ser molt crític amb els mètodes que depenien de l'anàlisi de textos i de la reflexió abstracte fórmules dominants a la Xina amb el creixement del budisme i del neoconfucianisme.
Ela seus treballs sobre l'antiguitat el van portar a la convicció de que la cultura antiga tenia un caràcter essencialment pràctic, on calia adquirir coneixements sobre el tir a l'arc, conduir un carruatge i saber càlcul. Va centrar-se en el temes pràctics i va criticar la meditació silenciosa i l'estudi dels llibres, per considerar que obstaculitzaven el camí vers l'autèntic perfeccionament personal, que havia de culminar en la pràctica de les virtuts i dels ritus clàssics, actuacions que generarien la capacitat de canviar el món. El seu antiintel·lectualisme es suportava amb concepcions filosòfiques, quan afirmava: "el treball manual i el contacte directe amb la realitat son una forma de coneixement".
Va poder posar en pràctica les seves teories sobre l'educació quan va ser director de l'acadèmia de Zhangnan l'any 1696, amb un currículum que emfatitzava les anomenades 'Sis arts ' confucianes: la cortesia ritual, la música, la tàctica i estratègia militar, el tir amb arc, la cal·ligrafia i les matemàtiques.
Els seus treballs filosòfics més importants van ser Cun xing bian 存性編 ('Preservar la natura humana') i Cun xue bian 存學編 ('Preservar l'aprenentatge').
El seu principal deixeble va ser Li Gong (1659-1733) amb qui va escriure diverses obres sobre filosofia, amb un moviment de pensament conegut com l'Escola Yan-Li.

## Referències

* 1 2 3 «YanYuan Chinese Philosopher» (en anglès), 12-05-2014. Arxivat de l'britannica.com original el 2013-07-17. [Consulta: juny 2016].
* 1 2 3 Gernet, Jacques. Le monde chinois. 2. L'époque moderne (en francès). París: Armand Colin, 2005. ISBN 978-2-266-16133-6.
* 1 2 3 Schirokauer, Conrad. Breve historia de la civilización china (en castellà). 2006. Barcelona: Bellaterra, 2006. ISBN 978-84-7290-555-9.
* 1 2 Tiwald, Justin. «Yan Yuan» (en anglès). Arxivat de l'original el 2021-06-30. [Consulta: juny 2016].
# William Halsall

William Formby Halsall (20 de març de 1841 – 7 de novembre de 1919) fou un pintor anglès nascut a Kirkdale, Anglaterra Els pares seus eren John i Mary. Va viure a Provincetown, Massachusetts i es va nacionalitzar estatunidenc.
Halsall va ser educat a Boston, Massachusetts i va treballar com a mariner durant set anys entre 1852 i 1859. El 1860, va començar a estudiar pintura al fresc, però a causa de l'esclat de la Guerra Civil americana, es va allistar a la Marina dels Estats Units. Després de dos anys de servei, va reprendre la seva formació artística
El 1862, Halsall es va especialitzar en pintar pintures marines i va estudiar al Lowell Institute de Boston fins a 1870. Halsall fou també un membre fundador de la Provincetown Art Association, creada el 1914. Va morir a Winthrop, Massachusetts el 7 de novembre de 1919.

## Referències

* 1 2 Halsall, William Formby, in Marquis Who's Who (1901-1902 edition) (via archive.org)
* ↑ Short Biography @ AskART.com Retrieved June 2009
* ↑ «PAAM: Archives». paam.org. Arxivat de l'original el 2001-02-04.
* ↑ «Deaths: Halsall». New-York Tribune, 10-11-1919, p. 6 [Consulta: 15 gener 2020].
# Zakspeed

Zakspeed va ser un constructor de cotxes de competició alemany que va arribar a disputar curses a la Fórmula 1.
L'equip va ser fundat per Erich Zakowski l'any 1968 i tenia la seu a Niederzissen, prop del circuit de Nürburgring.
Va debutar a la F1 el 21 d'abril del 1985 al GP de Portugal, disputant setanta-quatre curses entre les temporades 1985 i 1989.
L'equip va prendre part en un total de setanta-quatre curses (amb cent trenta-quatre monoplaces), aconseguint una cinquena posició com millor classificació en una cursa i assolint dos punts pel campionat del món de constructors.

## Resum

| Curses: | Victòries: | Pòdiums: | Poles: | Voltes ràpides: | Punts: |
| 74 (134) | 0 | 0 | 0 | 0 | 2 |

## Referències

* 1 2 Estadístiques de la F1

## Enllaços externs

* Web Oficial
# Zala Zazai

Zala Zazai (Afganistan, 1999) és una agent de policia afganesa que va haver de fugir del país el 2021 amb el retorn dels talibans al poder.
A la província de Khost de l'Afganistan, fou la primera dona subdirectora del Departament d'Investigació Criminal. Es va formar a l'acadèmia de policia de Turquia on va treure les millors qualificacions. Era l'única dona oficial entre 500 policies. Va ser intimidada pels companys pel fet de ser dona. A les xarxes socials la titllaren de prostituta i va rebre comentaris despectius.
El 2021 va haver de fugir del país després de l'arribada dels talibans. Va expressar públicament que patia per la seguretat de la resta de dones policia que s'han hagut de quedar al país, que en total eren unes 4.000. Va ser escollida una de les 100 dones més inspiradores per la BBC del 2021.

## Referències

* ↑ «The world must evacuate women police in Afghanistan» (en anglès). [Consulta: 1r febrer 2022].
* ↑ Staff, The New Arab. «Meet Afghanistan's female deputy chief of police» (en anglès), 07-07-2020. [Consulta: 1r febrer 2022].
* ↑ «Female Police Officer Flees Afghanistan, Fearful For Colleagues 'In Hiding'» (en anglès). [Consulta: 1r febrer 2022].
* ↑ Digital, Quiénes son las 100 Mujeres elegidas por la BBC para 2021 y cuáles son de América Latina | Brújula; Digital, Brujula. «Quiénes son las 100 Mujeres elegidas por la BBC para 2021 y cuáles son de América Latina» (en castellà). [Consulta: 1r febrer 2022].
* ↑ Mashal, Mujib; Hayeri, Kiana «For Women in Afghan Security Forces, a Daily Battle» (en anglès). The New York Times, 20-07-2020. ISSN: 0362-4331.
* ↑ «Amid violent reprisals, Afghans fear the Taliban's 'amnesty' was empty» (en anglès). BBC News, 31-08-2021.
* ↑ Press, Europa. «Mujeres afganas piden al mundo "presionar" a los talibán para que no las "borren" de la sociedad», 25-11-2021. [Consulta: 1r febrer 2022].
* ↑ «Quiénes son las 100 Mujeres elegidas por la BBC para 2021» (en castellà). BBC News Mundo.